ลงทุนในซอฟต์แวร์แท้ จะช่วยให้ธุรกิจประสบความสำเร็จอย่างไร?
เคยสงสัยหรือไม่ว่า ทำไมเราถึงต้องจ่ายแพงกว่า เพื่อซอฟต์แวร์ของแท้ ไม่ว่าจะเป็นระบบปฏิบัติการ Windows หรือโปรแกรมพื้นฐาน เช่น Microsoft Word, PowerPoint และ Excel
13 พ.ย. 2563

เคยสงสัยหรือไม่ว่า ทำไมเราถึงต้องจ่ายแพงกว่า เพื่อซอฟต์แวร์ของแท้
ไม่ว่าจะเป็นระบบปฏิบัติการ Windows หรือโปรแกรมพื้นฐาน เช่น Microsoft Word, PowerPoint และ Excel
ถึงแม้ว่าการใช้งานซอฟต์แวร์ที่ไม่ถูกลิขสิทธิ์ จะจ่ายเงินน้อยกว่าในช่วงแรก
แต่จริงๆ แล้ว ทุกอย่างล้วนมีต้นทุนเสมอ เพราะความเสียหายที่ตามมา อาจสูงกว่าเงินที่เราคิดว่าประหยัดไปได้เสียอีก
การลงทุนในซอฟต์แวร์แท้ คุ้มค่ากว่าอย่างไร?
และจะช่วยให้ธุรกิจประสบความสำเร็จอย่างไร? ลงทุนแมนจะสรุปให้ฟัง
อย่างที่กล่าวไป การใช้ซอฟต์แวร์เถื่อน
ถึงจะดูเหมือนมีต้นทุนที่ต่ำกว่าการซื้อซอฟต์แวร์ที่ถูกลิขสิทธิ์
แต่ถ้าดูจากความเสี่ยงของการใช้ซอฟต์แวร์เถื่อนแล้ว อาจไม่คุ้มอย่างที่คิด
อย่างแรกเลยก็คือ เรื่องของไวรัสหรือมัลแวร์ ที่อาจติดมาพร้อมกับตัวซอฟต์แวร์
ซึ่งสามารถขโมยอัตลักษณ์บุคคลออนไลน์ ทำให้ข้อมูลสูญหาย หรืออาจทำให้ระบบล่มได้
ในขณะเดียวกันซอฟต์แวร์เถื่อน ก็ยังเป็นเป้าหมายของกลุ่มแฮ็กเกอร์
เพราะโดยปกติแล้ว ซอฟต์แวร์ที่ถูกลิขสิทธิ์ จะมีการอัปเดตเพื่ออุดรอยรั่วอยู่เสมอ
ซึ่งมักจะเป็นการอัปเดตผ่านอินเทอร์เน็ต และเชื่อมต่อไปยังภายในตัวซอฟต์แวร์โดยตรง
แต่ซอฟต์แวร์ละเมิดลิขสิทธิ์ส่วนใหญ่จะไม่สามารถอัปเดตด้วยวิธีนี้ได้
จึงทำให้รูรั่วเหล่านั้นไม่ถูกปิด กลายเป็นเป้าหมายให้แฮ็กเกอร์ใช้โจมตีได้
ที่สำคัญคือ ซอฟต์แวร์เถื่อนยังเป็น สิ่งที่ผิดกฎหมาย
ถ้าถูกตรวจพบ อาจเสียค่าปรับ รวมถึงเสียความน่าเชื่อถืออีกด้วย
ซึ่งปัญหาเหล่านี้จะไม่เกิดขึ้น ถ้าเราใช้งานซอฟต์แวร์ของแท้จาก Microsoft
โดยซอฟต์แวร์แท้ จะมีการอัปเดตอยู่เสมอ
อย่างแรก ก็เพื่อความปลอดภัย จากรอยรั่วที่หลุดรอดไป
อย่างที่สอง คือ การเพิ่มฟีเจอร์ใหม่ๆ
ที่พัฒนามาตอบโจทย์และอำนวยความสะดวกให้ผู้ใช้งานมากขึ้น
นอกจากนั้น เวลาที่พบปัญหาอะไร
ก็สามารถสอบถามข้อมูลได้โดยไม่ต้องเสียค่าใช้จ่ายเพิ่มเติม
ทั้งการพูดคุยผ่าน Call Center ประเทศไทย ที่เบอร์ 02-263-6888
และ Live Online Chat ที่ 
ซึ่งเปิดโอกาสให้ผู้ใช้งานพิมพ์คุยกับทีมสนับสนุนแบบสดๆ ตลอด 24 ชั่วโมงไม่มีวันหยุด
แม้ว่าบางครั้ง เราตัดสินใจจะใช้ซอฟต์แวร์ที่ถูกลิขสิทธิ์
แต่ถ้าซื้อกับร้านที่ไม่น่าเชื่อถือ ก็อาจได้สินค้าปลอมมาก็ได้
กรณีที่เราซื้อสินค้าแบบกล่อง (FPP) มาลงเอง
วิธีการสังเกตว่า ซอฟต์แวร์ที่ซื้อมา เป็นของแท้หรือไม่
ก่อนอื่นสามารถดูได้จาก บรรจุภัณฑ์ที่ถูกต้อง ของ Microsoft
มีฉลากสีขาว ที่ระบุรหัสผลิตภัณฑ์ 25 หลักและบาร์โค้ด
มี Genuine Sticker สีเงิน เพื่อรับรองว่าเป็นผลิตภัณฑ์ของแท้จาก Microsoft
ซึ่งเมื่อพลิกดูในมุมต่างๆ จะสะท้อนลวดลายที่ต่างกัน
มีตัวอักษร M บริเวณแถบด้านบน ที่มีลักษณะเฉพาะ
รวมถึงถ้าส่องด้วยไฟฉาย จะปรากฏ Serial Number ด้านล่างของคำว่า Microsoft
ส่วน USB สำหรับลงซอฟต์แวร์ ที่อยู่ด้านในกล่อง เมื่อเอียง USB จะต้องเห็นเอฟเฟกต์ 3 มิติ
ฝังอยู่ในลายพิมพ์ของพลาสติกเลย ไม่ใช่ฉลากแปะ
บางคนอาจมีความคิดว่า การซื้อซอฟต์แวร์แท้มาลงเอง เป็นเรื่องที่ยุ่งยาก
ตอนนี้อาจเปลี่ยนความคิดใหม่ได้แล้ว
เพราะ Microsoft มีช่องทางการจำหน่ายซอฟต์แวร์
ที่เรียกว่า ESD หรือ Electronic Software Delivery
ESD คืออะไร?
ESD คือ การขายซอฟต์แวร์ รูปแบบดิจิทัล ที่สามารถดาวน์โหลด และเปิดใช้งานผลิตภัณฑ์ผ่านอีเมลของลูกค้า
ไม่ว่าจะเป็น Windows 10 Home, Windows 10 Pro, Office Home and Student, Office Home and Business, Microsoft 365 หรือ Office Professional 2019 ที่มีขายเฉพาะทาง ESD เท่านั้น
ซึ่งวิธีการซื้อก็ค่อนข้างสะดวก ไม่ต้องรอให้สินค้ามาส่งที่บ้าน
เพราะ หลังจากชำระเงินเรียบร้อย ทางผู้ขายจะส่ง Product Key พร้อม Activation link มาให้ในอีเมล เราเพียงเข้าไปล็อกอิน ใส่คีย์ในลิงก์ Setup ก็ติดตั้งได้เลย
และถ้าต้องการย้ายข้อมูลไปยังคอมพิวเตอร์เครื่องใหม่
แค่ลบซอฟต์แวร์จากเครื่องเดิม และไปติดตั้งลงเครื่องใหม่ได้เลย ไม่มีปัญหา
(กรณีถ้าใช้ Windows OEM จะไม่สามารถย้ายเครื่องได้)
ที่สำคัญเป็นการสั่งซื้อผ่านอีเมลของ Authorized Distributor
ที่ได้รับการแต่งตั้งอย่างเป็นทางการจาก Microsoft
ทำให้มั่นใจได้เต็มที่ ว่าจะได้รับซอฟต์แวร์แท้ อย่างแน่นอน
สำหรับผู้ที่สนใจ ปัจจุบันตัวแทนจำหน่ายแบบ ESD ในประเทศไทย มี 2 ราย ได้แก่
Synnex ช่องทางการติดต่อ 
VST ECS ช่องทางการติดต่อ 
การใช้ซอฟต์แวร์ลิขสิทธิ์แท้ ช่วยให้ธุรกิจสำเร็จได้อย่างไร?
อย่างแรกก็คือ ในกรณีที่เราใช้ผลิตภัณฑ์ Microsoft 365
เราจะได้รับบริการ OneDrive for Business พื้นที่เก็บข้อมูลบนคลาวด์สูงถึง 1 TB
ซึ่งนอกจากจะเป็นพื้นที่สำหรับเก็บไฟล์ดิจิทัลต่างๆ แล้ว
ทีมงานยังสามารถทำงานพร้อมกันหลายคน แชร์งานกัน และแก้ไขงานได้ในทุกรูปแบบ
ช่วยเรื่องการร่วมมือ การตรวจสอบ ทั้งบนโปรแกรม Word, Excel หรือ PowerPoint
นอกจากนี้ ก็มีบริการ Microsoft Teams
อำนวยความสะดวกทั้งในการประชุมหรือการสอนงาน
ไม่ต้องอยู่ที่เดียวกัน แต่สามารถแชร์หน้าจอให้เห็นเหมือนกันได้
ซึ่งเมื่อรวมบริการเสริมเหล่านี้ ที่เราได้จากการใช้ซอฟต์แวร์ลิขสิทธิ์แท้
ประกอบกับความเสี่ยงที่มาพร้อมกับ การใช้ซอฟต์แวร์เถื่อน
การยอมจ่ายในราคาที่แพงกว่าในวันนี้
จึงอาจเป็นเรื่องที่คุ้มค่ากว่าความเสียหายที่จะเกิดขึ้น
สำหรับใครที่สงสัยว่าเครื่องคอมพิวเตอร์ของเรา
ได้รับการติดตั้งซอฟต์แวร์ละเมิดลิขสิทธิ์มาหรือไม่
คุณสามารถเรียนรู้ ตรวจสอบ และซื้อผลิตภัณฑ์ด้วยความมั่นใจ รวมถึงเรียนรู้วิธีการระบุว่าซอฟต์แวร์และฮาร์ดแวร์ Microsoft ว่าเป็นของแท้หรือไม่ และส่งเรื่องรายงานของปลอมได้ที่